**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ՆԵՐԿԱՅԱՑՐԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆՆԵՐԻ ՄԱՍԻՆ**

|  |  |  |  |  |
| --- | --- | --- | --- | --- |
| հ/հ | **Առաջարկության հեղինակը¸**  **գրության ամսաթիվը, գրության համարը** | **Առաջարկության բովանդակությունը** | **Եզրակացություն** | **Կատարված փոփոխությունը** |
| **1.** | **2.** | **3.** | **4.** | **5.** |
| 1. | ՀՀ ֆինանսների նախարարության 31.10.2020թ. N01/8-4/16378-2020 գրություն | Քննարկելով Ձեր 28.10.2020թ-ի N ՍՊ/23.1/30228-2020 գրությամբ ներկայացված՝ «Հայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը (այսուհետ՝ Նախագիծ) որով առաջարկվում է «1049. Ճանապարհային ցանցի բարելավում» ծրագրի՝ ՀՀ կառավարության պատվիրատվությամբ նախատեսված «21001. Պետական նշանակության ավտոճանապարհների հիմնանորոգում» միջոցառման գծով չբաշխված միջոցներից մնացորդային 44,004.3 հազար դրամը ինչպես նաև նույն ծրագրի «21011. Ասիական զարգացման բանկի աջակցությամբ իրականացվող Հյուսիս-հարավ միջանցքի զարգացման վարկային ծրագիր, Տրանշ 3» միջոցառման գծով ՀՀ կառավարության համաֆինանսավորման մասով հատկացված գումարներից 416005.7 հազար դրամը վերաբաշխել և այն ուղղել 2021 թվականին հիմնանորոգման ենթակա օբյեկտների նախագծանախահաշվային փաստաթղթերի ձեռք բերմանը առաջարկում ենք.  ա) ելնելով աշխատանքների իրականացման առաջնահերթություններից, ինչպես նաև հաշվի առնելով Հայաստանի Հանրապետությունում հայտարարված ռազմական դրությունը քննարկել վերը նշված գումարը ՀՀ 2020 թվականի պետական բյուջեով նախատեսված ՀՀ կառավարության պահուստային ֆոնդ ուղղելու հնարավորության հարցը  բ) օտարերկրյա պետությունների և միջազգային կազմակերպությունների կողմից Հայաստանի Հանրապետությանը տրամադրված նպատակային վարկերի և դրամաշնորհների հաշվին իրականացվելիք միջոցառումների գծով ՀՀ կառավարության համաֆինանսավորման մասով հատկացված միջոցներից նվազեցումներ կատարելու հետ զուգահեռ ՀՀ կառավարություն ներկայացնել նշված միջոցառումների արտաքին հատվածի մասով նվազեցումներ իրականացնելու վերաբերյալ առաջարկության՝ ՀՀ կառավարության որոշման նախագծի տեսքով  գ) Նախագծով ներկայացված թվով 6 համայնքային նշանակության ճանապարհահատվածների (մասնավորապես՝ ՀՀ Գեղարքունիքի մարզի Մարտունի քաղաքի թվով 1 ՀՀ Տավուշի մարզի Իջևան քաղաքի թվով 1 և ՀՀ Կոտայքի մարզի Հրազդան քաղաքի թվով 4 փողոցներ) նախագծանախահաշվային փաստաթղթերի ձեռք բերման իսկ հետագայում վերջիններիս գծով հիմնանորոգման աշխատանքների իրականացման հարցը քննարկել ՀՀ համայնքներին ենթակառուցվածքների զարգացման նպատակով համաֆինանսավորման սկզբունքով տրամադրվող սուբվենցիաների շրջանակներում։  Միաժամանակ հայտնում ենք որ ՀՀ վարչապետի որոշմամբ ստեղծված սուբվենցիայի ծրագրերի գնահատման միջգերատեսչական հանձնաժողովի կողմից 2020թ-ին դրական եզրակացություն է ստացել ՀՀ Կոտայքի մարզի Հրազդան քաղաքի «Ներհամայնքային ճանապարհների ասֆալտապատման աշխատանքների կազմակերպում» ծրագրային հայտը՝ 207,456.0 հազար դրամ արժեքով որի մասով ՀՀ տարածքային կառավարման և ենթակառուցվածքների նախարարության կողմից դեռևս առաջարկություն չի ստացվել։  Բացի այդ Նախագծին կից ներկայացված չեն Նախագծի N N 2 և 5 հավելվածում ընդգրկված օբյեկտների ֆինանսական գնահատականների համապատասխան հաշվարկ-հիմնավորումները։ | ա/ Չի ընդունվել։  բ/ Ընդունվել է ի գիտություն։  գ/ Չի ընդունվել։ | ա/ Նշված հիմնանորոգման աշխատանքներն ընդգրկված են ՀՀ 2021 թվականի պետական բյուջեի միջոցներով իրականացվող աշխատանքներում:  գ/ Նշված թվով 6 փողոցների հիմնանորոգման աշխատանքները նախատեսված է իրականացնել ՀՀ պետական բյուջեի միջոցով, քանի որ դրանք խիստ անհրաժեշտ են հիմնանորոգման համար և համայնքային բյուջեով հնարավոր չէ 2021թ․ իրականացնել։  Հաշվարկ հիմնավորումները ներկայացվում է կից ցանկով։ |
| 2. | ՀՀ արդարադատության նախարարություն 30.10.2020թ. N01/27.1/24393-2020 գրություն | Նախագծի վերնագրում «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ» բառերն անհրաժեշտ է փոխարինել ««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ» բառերով՝ նկատի ունենալով նախագծի 1-ին կետի, նախագծով հաստատվող հավելված N1-ի, N2-ի, N3-ի և «Նորմատիվ իրավական ակտերի մասին» ՀՀ օրենքի 12-րդ հոդվածի պահանջները: | Ընդունվել է | Կատարվել են համապատասխան փոփոխություններ |